Baybay Coral
Ti Baybay Coral ket ti pingir a baybay iti Abagatan a Pasipiko iti amianan a daya ti aplaya ti Australia, ken naidasig a kas maysa nga interim a biorehion ti Australia.
Daytoy ket nabeddengan iti laud babaen ti aplaya ti Queensland ken mairaman ti Nalatak a Bangen ti Raw-ang, iti daya babaen ti Vanuatu (dati a Baro a Hebridas) ken babaen ti Baro a Caledonia, ken iti amianan a daya babaen ti akin-abagatan a patingga ti Is-isla Solomon. Iti amianan a laud, daytoy ket abutenna ti abagatan nga aplaya ti akindaya a Baro a Guinea ken mairaman ti Golpo ti Papua. Daytoy ket tumipon iti Baybay Tasman iti abagatan, nga agraman iti Baybay Solomon iti amianan ken ti Taaw Pasipiko iti dayaw. Iti laud, daytoy ket bineddengan babaen ti aplaya ti nangruna a daga ti Queensland, ken iti amianan a laud, daytoy ket sumilpo iti Baybay Arafura babaen ti Lingsat Torres.[2]
Ti baybay ket nailaslasin babaen ti napudot ken natalinaay a klima ken addaan iti kanayon a panagtudtudo ken dagiti tropikal nga alipugpog. Daytoy ket aglaon kadagiti nadumduma nga isla ken raw-ang, ken ti pay kadakkelan a sistema ti raw-ang iti lubong, ti Nalatak a Bangen ti Raw-ang (GBR) a nairangarang a Lugar a Tawid ti Lubong babaen ti UNESCO idi 1981. Amin dagiti dati a panagsukisok iti lana ket naipatingga iti GBR idi 1975, ken maigawid dagiti panagkalap kadagiti adu a lugar. Dagiti raw-ang ken dagiti isla ti Baybay Coral ket naisangayan a nabaknang kadagiti billit ken dagiti biag iti baybay ket popular a papanan dagiti turista.
Dagiti linaon
Gay-at[urnosen | urnosen ti taudan]
Bayat a ti Nalatak a Bangen ti Raw-ang ken dagiti islana ken dagiti cay ket tagikua ti Queensland, kaaduan kadagiti raw-ang ken dagiti bassit nga isla iti dayana ket parte ti Teritorio ti Is-isla Baybay Coral. Iti pay maipatinayon, adda met dagiti isla iti laud ken tagikua ti Baro a Caledonia ket parte pay dagitoy ti Is-isla ti Baybay Coral iti heograpikal a kapanunotan, kas ti Is-isla Chesterfield ken Rawraw-ang Bellona.
Ipalawag ti Gunglo ti Internasional a Hidrograpiko dagiti patingga ti Baybay Coral a kas dagiti sumaganad:[3]
Iti amianan. Ti abagatan nga aplaya ti Baro a Guinea manipud iti sabangan ti Karayan Bensbak (141°01'E) aginggana ti Isla Gado-Gadoa idiay asideg nga akin-abagatan a daya patinggana (10°38′S 150°34′E / 10.633°S 150.567°E), aginggana iti daytoy a meridiano aginggana iti meridian aginggana iti 100 a kadeppa a linia ken kalpasanna ti linia iti igid ti akin-abagatan nga igid ti Raw-ang Uluma (Suckling) ken dagiti gumay-at nga agpadaya ken iti ad-adayo ti abagatan a daya a punto ti Raw-ang Lawik (11°43.5′S 153°56.5′E / 11.7250°S 153.9417°E) iti Isla Tagula [Vanatinai], kalpasanna ti linia iti akin-bagatan a patingga ti Isla Rennell ken manipud iti akindaya a puntona aginggana iti Rawis Surville, ti akindaya a patingga ti Isla San Cristobal [Makira], Is-isla Solomon; kalpasanna babaen ti Nupani, ti akin-amianan a daya ti Is-isla Santa Cruz (10°04.5′S 165°40.5′E / 10.0750°S 165.6750°E) aginggana iti akin-amianan unay nga Isla ti Grupo Duff wenno Wilson (9°48.5′S 167°06′E / 9.8083°S 167.100°E).
Iti amianan a daya. Manipud iti akin-amianan unay nga isla ti Grupo Duff wenno Wilson babaen kadagitoy nga isla aginggana kadagiti akin-abagatan a patinggada, kalpasanna ti linia iti Mera Lava, Is-isla Baro a Hebridas [Vanuatu] (14°25′S 163°03′E / 14.417°S 163.050°E) ken kadagiti akindaya nga aplaya dagiti isla iti daytoy a grupo aginggana ti Isla Aneityum (20°11′S 169°51′E / 20.183°S 169.850°E) iti kasta a waya a dagitoy amin nga isla kadagitoy a Grupo, ken dagiti lingsat a mangisina kaniada, ket mairamanda iti Baybay Coral.
Iti abagatan a daya. Ti linia manipud iti akin-abagatan a daya a patingga ti Isla Aneityum aginggana iti abagatan a daya a babassit nga isla (Nokanhui) (22°46′S 167°34′E / 22.767°S 167.567°E) iti abagatan a patingga ti Baro a Caledonia, kalpasanna babaen ti daya a punto ti Raw-ang Middleton aginggana iti akindaya patingga ti Raw-ang Elizabeth (29°55′S 159°02′E / 29.917°S 159.033°E) ken iti daytoy a meridiano aginggana iti Latitud 30° Abagatan.
Iti abagatan. Ti paralelo ti 30° iti abagatan ti aplaya ti Australia.
Iti laud. Ti akindaya patingga ti Baybay Arafura [Ti sabangan ti Karayan Bensbak (141°01'E), ken kalpasanna ti linia ti amianan a laud a patingga ti Peninsula York, Australia (11°05′S 142°03′E / 11.083°S 142.050°E)] ken ti daya nga aplaya ti Australia ken iti ad-adayo pay nga abagatan ti Latitud 30° Abagatan.
Dagiti nagibasaran[urnosen | urnosen ti taudan]
- ^ Baybay Coral, Great Soviet Encyclopedia (iti Ruso)
- ^ a b Baybay Coral, Encyclopædia Britannica on-line
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 7 Pebrero 2010.
Bibliograpia[urnosen | urnosen ti taudan]
- Hopley, David; Smithers, Scott G.; Parnell, Kevin E. (2007). The geomorphology of the Great Barrier Reef: development, diversity, and change. Cambridge University Press. ISBN 0-521-85302-8.
Dagiti akinruar a silpo[urnosen | urnosen ti taudan]
- Midia a mainaig iti Baybay Coral iti Wikimedia Commons
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn ilo_Latn ilo_Latn